Mușchiul opozant al policelui
Mușchiul opozant al policelui (Musculus opponens pollicis) sau opozantul policelui este un mușchi mic așezat în partea profundă a eminenței tenare a mâinii (pe planul al doilea al mușchilor eminenței tenare) împreună cu mușchiul scurt flexor al policelui (Musculus flexor pollicis brevis), fiind acoperit de scurtul abductor al policelui (Musculus abductor pollicis brevis). Are forma unei plăci subțiri triunghiulare.

Inserții 
Are originea pe retinaculul flexorilor și pe tuberculul osului trapez (Tuberculum ossis trapezii).

Se inseră pe toată marginea laterală (radială) și jumătate laterală adiacentă a feței palmare a metacarpianului I.

Raporturi 
Este acoperit parțial de piele și de mușchiul scurt abductor al policelui (Musculus abductor pollicis brevis).

Acoperă primul metacarpian și articulația trapezometacarpiană.

Medial vine în raport cu mușchiul scurt flexor al policelui (Musculus flexor pollicis brevis). 

Lateral vine în raport cu pielea.

Acțiune 
Este adductor al metacarpianului I, aducându-l medial și anterior și îi imprimă și o mișcare de rotație, rotindu-l medial în jurul axului său longitudinal, grație căreia policele poate fi opus celorlalte patru degete (adică plasarea sa anterioară față de fețele palmare ale celorlalte degete). La  opoziția policelui contribuie și mușchiul scurt flexor al policelui (Musculus flexor pollicis brevis), mușchiul scurt abductor al policelui (Musculus abductor pollicis brevis) și mușchiul lung abductor al policelui (Musculus  abductor pollicis longus).

Inervația 
Inervație este asigurată de prima ramură terminală a nervului median (neuromer C6, T1).

Poate primi și o ramură din ramura terminală profundă a nervului ulnar.

Vascularizația 
Vascularizația este asigurată de ramura palmară superficială a arterei radiale (Ramus palmaris superficialis arteriae radialis), arcul palmar profund (Arcus palmaris profundus),  artera principală a policelui (Arteria princeps pollicis), artera radială a indexului (Arteria radialis indicis) și prima arteră metacarpiană palmară (Arteria metacarpalis palmaris).

Bibliografie 
 Victor Papilian, Tratat elementar de anatomie descriptivă și topografică (cu aplicațiuni medico-chirurgicale), Ediția III-a, Vol. I. Generalități, osteologie, artrologie, miologie. Sibiu, editura "Dacia Traiana" S. A. 1942  
 Victor Papilian, Anatomia omului, Volumul I – Aparatul locomotor, Ediția a XI-a, revizuită integral de prof. univ. dr. Ion Albu, Editura ALL, 2006  
 Z. Iagnov, E. Repciuc, I. G. Russu, Anatomia omului. Aparatul locomotor, Editura Medicală, București, 1962  
 Viorel Ranga, Anatomia omului, vol. 2 - Membrele, Editura CERMA, 2002
 Mihail Ștefaneț, Anatomia omului. Volumul I, Chișinău, Centrul Editorial-Poligrafic Medicina, 2007

Mușchii membrului superior
Sistemul muscular
Mușchiul opozant al policelui ( Musculus opponens pollicis ) sau opozantul policelui este un mușchi mic așezat în partea profundă a eminenței tenare a mâinii ( pe planul al doilea al mușchilor eminenței tenare ) împreună cu mușchiul scurt flexor al policelui ( Musculus flexor pollicis brevis ) , fiind acoperit de scurtul abductor al policelui ( Musculus abductor pollicis brevis ) . Are forma unei plăci subțiri triunghiulare . Inserții Are originea pe retinaculul flexorilor și pe tuberculul osului trapez ( Tuberculum ossis trapezii ) . Se inseră pe toată marginea laterală ( radială ) și jumătate laterală adiacentă a feței palmare a metacarpianului I. Raporturi Este acoperit parțial de piele și de mușchiul scurt abductor al policelui ( Musculus abductor pollicis brevis ) . Acoperă primul metacarpian și articulația trapezometacarpiană . Medial vine în raport cu mușchiul scurt flexor al policelui ( Musculus flexor pollicis brevis ) . Lateral vine în raport cu pielea . Acțiune Este adductor al metacarpianului I , aducându -l medial și anterior și îi imprimă și o mișcare de rotație , rotindu -l medial în jurul axului său longitudinal , grație căreia policele poate fi opus celorlalte patru degete ( adică plasarea sa anterioară față de fețele palmare ale celorlalte degete ) . La opoziția policelui contribuie și mușchiul scurt flexor al policelui ( Musculus flexor pollicis brevis ) , mușchiul scurt abductor al policelui ( Musculus abductor pollicis brevis ) și mușchiul lung abductor al policelui ( Musculus abductor pollicis longus ) . Inervația Inervație este asigurată de prima ramură terminală a nervului median ( neuromer C6 , T1 ) . Poate primi și o ramură din ramura terminală profundă a nervului ulnar . Vascularizația Vascularizația este asigurată de ramura palmară superficială a arterei radiale ( Ramus palmaris superficialis arteriae radialis ) , arcul palmar profund ( Arcus palmaris profundus ) , artera principală a policelui ( Arteria princeps pollicis ) , artera radială a indexului ( Arteria radialis indicis ) și prima arteră metacarpiană palmară ( Arteria metacarpalis palmaris ) . Bibliografie Victor Papilian , Tratat elementar de anatomie descriptivă și topografică ( cu aplicațiuni medico-chirurgicale ) , Ediția III -a , Vol . I. Generalități , osteologie , artrologie , miologie . Sibiu , editura " Dacia Traiana " S. A. Victor Papilian , Anatomia omului , Volumul I – Aparatul locomotor , Ediția a XI -a , revizuită integral de prof. univ. dr. Ion Albu , Editura ALL , Z. Iagnov , E. Repciuc , I. G. Russu , Anatomia omului . Aparatul locomotor , Editura Medicală , București , Viorel Ranga , Anatomia omului , vol.- Membrele , Editura CERMA , Mihail Ștefaneț , Anatomia omului . Volumul I , Chișinău , Centrul Editorial-Poligrafic Medicina , Mușchii membrului superior Sistemul muscular